text: Mupo teavitab, et taksopiraatide vastu ei aita üksi politsei poolne kontroll ja trahvimine, ka tavakodanik peab loobuma ebaseaduslikult pakutavast taksosõidust. Enne taksoteenuse kasutamist tuleb kontrollida, kas sõidukil on kõik taksotunnused - plafoon kirjega «Takso», hinnakirjad parempoolse tagaukse aknaklaasil ja armatuurlaual paremal pool ning printeriga ühendatud taksomeeter esipaneelil. See on kindel tunnus, et tegemist on seadusliku teenuse pakkujaga.